[{"text_idx": "#000010", "text": "Rydym yn gweithio gyda sefydliadau o bob maint i ddarparu cefnogaeth fusnes o ansawdd uchel."}, {"text_idx": "#000012", "text": "Cysylltu a\u0302 ni mewn digwyddiad."}, {"text_idx": "#000014", "text": "Darganfyddwch ymchwil Prifysgol Wrecsam Glyndw\u0302r, gan ganolbwyntio ar effeithio ar ddatblygiad economaidd, cymdeithasol a diwylliannol."}, {"text_idx": "#000015", "text": "Cyfadran y celfyddydau gwyddoniaeth a thechnolegCyfadran y gwyddorau cymdeithasol a bywyd\nYngly\u0302n a\u0302\u2019r brifysgolCyn-fyfyrwyrEhangu MynediadYsgolion a CholegauSwyddi gweigionPartneriaethau academaiddCynaliadwyedd"}, {"text_idx": "#000016", "text": "Cyfadran y celfyddydau gwyddoniaeth a thechnolegCyfadran y gwyddorau cymdeithasol a bywyd"}, {"text_idx": "#000017", "text": "Darganfyddwch mwy am bwy ydym ni a beth rydym yn gwneud."}, {"text_idx": "#000019", "text": "o'r gymdeithas y Graddedigion Busnes sydd a\u0302 mynediad at ystod o fuddion gan gynnwys gwasanaethau ymgynghori a'r hwb e-Ddysgu BGA."}, {"text_idx": "#000020", "text": "Ar gael fel blwyddyn ddewisol"}, {"text_idx": "#000022", "text": "Pam dewis y cwrs hwn?"}, {"text_idx": "#000023", "text": "Bydd ein gradd Rheoli Busnes ac Adnoddau Dynol yn rhoi\u2019r sgiliau sydd eu hangen arnoch i reoli sefydliadau a\u2019u pobl yn llwyddiannus mewn amgylcheddau busnes cyflym, ac yn aml heriol, sydd ohoni ac i chwarae rhan mewn ddylanwadu benderfyniadau busnes strategol."}, {"text_idx": "#000024", "text": "Dysgwch dueddiadau rheoli adnoddau dynol cyfredol, heriau, effaith technoleg (deallusrwydd artiffisial) ar brosesau a pholisi\u0308au Adnoddau Dynol.\nDysgu sut i gymhwyso ymchwil a theori flaengar, gyfoes i'ch astudiaethau.\nDatblygu sgiliau Adnoddau Dynol/busnes craidd sy'n drosglwyddadwy ar draws y sector busnes ehangach.\nAdeiladu sylfaen ar gyfer gyrfa mewn busnes, gyda gwybodaeth a sgiliau arbenigol mewn Adnoddau Dynol i wneud yn siw\u0302r bod 'gweithwyr yn dod yn gyntaf'.\nHefyd yn ennill Diploma Lefel 5 mewn Arwain a Rheoli gan y Sefydliad Rheoli Siartredig gwerth dros \u00a31,300 heb unrhyw gost ychwanegol, i fyfyrwyr yn Wrecsam.\nEnnill gwybodaeth am y newidiadau technolegol diweddaraf ar brosesau a pholisi\u0308au Adnoddau Dynol."}, {"text_idx": "#000026", "text": "Prif nodweddion y cwrsBeth y byddwch yn ei astudioGofynion mynediad a gwneud cais Addysgu ac AsesuRhagolygon gyrfaol Ffioedd a ChyllidManyleb y rhaglenLletyRhyngwladol"}, {"text_idx": "#000027", "text": "Yn paratoi myfyrwyr i ddechrau neu symud ymlaen ymhellach yn eu gyrfa fel gweithwyr proffesiynol AD.\nWedi'i achredu gan CIPD a bydd myfyrwyr yn derbyn aelodaeth lefel Cyswllt ar o\u0302l cwblhau'r radd.\nYn cyd-fynd a\u0302 gwybodaeth ac ymddygiad y map proffesiynol CIPD, i gefnogi datblygiad proffesiynol parhaus y myfyriwr trwy fodiwlau'r cwrs.\nYn darparu cyfleoedd amrywiol i fyfyrwyr ennill gwybodaeth am y tueddiadau AD cyfredol trwy siaradwyr gwadd, astudiaethau achos a seminarau\nSicrhau bod myfyrwyr yn cael diweddariadau rheolaidd ar gyfleoedd gwaith AD sydd ar gael yn lleol ac yn darparu cefnogaeth gan wasanaeth Cyflogadwyedd a Gyrfaoedd."}, {"text_idx": "#000028", "text": "Beth fyddwch chin ei astudio"}, {"text_idx": "#000030", "text": "Cyflwyniad i Gyllid Busnes a Chyfrifeg: Nod y modiwl hwn yw cyflwyno cysyniadau ac egwyddorion cyfoes cyfrifyddu a chyllid er mwyn cryfhau gallu\u2019r myfyrwyr yn y maes hwn. Gwneir hyn drwy ddefnyddio technegau cyfrifyddu rheoli, cyfrifyddu ariannol a rheoli ariannol perthnasol, er mwyn gallu gwneud y penderfyniadau ariannol gweithredol mwyaf priodol, a dadansoddi effeithiau\u2019r penderfyniadau hynny ar berfformiad a sefyllfa ariannol cwmni.\nDeall Rheoli Adnoddau Dynol: Mae\u2019r modiwl hwn yn cynnig dealltwriaeth gynhwysfawr o ro\u0302l rheoli adnoddau dynol (HRM) mewn sefydliadau. Mae\u2019r modiwl yn ymdrin a\u0302\u2019r hanfodion canlynol ym maes rheoli AD:- Mathau o sefydliadau sy\u2019n gyffredin ym myd busnes- Pwysigrwydd rheoli adnoddau dynol a ro\u0302l ymarferwyr AD- Gweithgareddau AD mewn sefydliadau- Effaith technoleg ar reoli adnoddau dynol\nHanfodion Marchnata: Mae\u2019r modiwl hwn yn ymwneud a\u0302 sylweddoli pa mor bwysig yw ro\u0302l marchnata wrth yrru llwyddiant a sicrhau canlyniadau. Bydd myfyrwyr yn dysgu am wahanol swyddogaethau marchnata yn yr 21ain ganrif ac yn astudio sut y gall deall ymddygiad cwsmeriaid a\u2019r amgylchedd marchnata alluogi targedu a chynllunio effeithiol. Erbyn diwedd y modiwl hwn bydd myfyrwyr wedi dod i ddeall y gwahanol offer sydd ar gael i\u2019r marchnatwr modern, ac yn gallu adnabod eu cryfderau a\u2019u gwendidau eu hunain, gan eu galluogi i\u2019w defnyddio\u2019n greadigol ac yn effeithiol mewn cyd-destun gwaith gan gynnwys sefydliadau masnachol a\u2019r sector di-elw.\nSgiliau Cyfathrebu Busnes: Nod y modiwl yw sylweddoli pwysigrwydd cyfathrebu mewnol ac allanol integredig ac effeithiol wrth feithrin perthynas gynaliadwy ag eraill a sicrhau gwerth i gwsmeriaid. Bydd myfyrwyr hefyd yn dysgu sut i gyfathrebu\u2019n effeithiol mewn lleoliadau busnes ac academaidd gan ddeall hanfodion sgiliau cyflwyno, cyfathrebu ysgrifenedig a chyfathrebu proffesiynol.\nDadansoddeg Busnes: Nod y modiwl hwn yw datblygu dealltwriaeth feirniadol ac ymarferol o gysyniadau ac egwyddorion dadansoddeg yn ogystal a\u0302 datblygu\u2019r gallu i gymhwyso\u2019r cysyniadau hyn er mwyn mynd ati\u2019n systematig i ddadansoddi data yn y byd busnes cyfoes."}, {"text_idx": "#000031", "text": "Rheoli Troseddu a Risg Corfforaethol: Nod y modiwl hwn yw datblygu dealltwriaeth feirniadol o gysyniadau ac egwyddorion rheoli risg a throseddu corfforaethol a datblygu\u2019r gallu i gymhwyso\u2019r rhain i fyd busnes. Mae risg yn rhan annatod o fusnes, ac fel rhan o\u2019r modiwl hwn byddwch yn archwilio\u2019r broses rheoli risg gan gynnwys adnabod risg sefydliadol, dadansoddi effaith debygol y risgiau hynny, cynllunio a dewis mesurau rheoli a monitro a gwerthuso\u2019r mesurau hyn. Byddwch yn ymchwilio i risg mewn perthynas a\u0302 chyllid, iechyd a diogelwch, dynladdiad corfforaethol, dwyn yn y gweithle, ymhlith eraill. Byddwch hefyd yn ystyried sgandalau busnes diweddar/cyfoes, ac yn ystyried y datblygiadau diweddaraf sydd ar y gweill ym maes llywodraethu a chyfrifoldeb corfforaethol.\nStrategaeth Busnes Digidol: Mae\u2019r modiwl hwn yn rhoi\u2019r sgiliau sydd eu hangen ar fyfyrwyr i gael mantais gystadleuol ddigidol mewn byd sy\u2019n newid yn gyflym. Mae rheolau busnes wedi newid ac nid yw hi bellach yn ddigon i gwmni\u0308oedd fod yn well neu\u2019n rhatach i gael mantais gystadleuol. Mae\u2019r rheolau newydd hyn yn ei gwneud yn hanfodol i gwmni\u0308au ailedrych ar bedair elfen sylfaenol eu busnes er mwyn ffynnu yn y cyfnod digidol, sef eu strategaeth, eu cadwyn gwerth, ymgysylltu a\u0302 chwsmeriaid, a strwythur y sefydliad.\nArweinyddiaeth Ystwyth: Nod y modiwl hwn yw datblygu dealltwriaeth feirniadol ac ymarferol o gysyniadau ac egwyddorion arweinyddiaeth ystwyth a\u2019r gallu i ddefnyddio\u2019r cysyniadau hyn yn y byd busnes cyfoes, er mwyn creu\u2019r amgylchedd cywir i dimoedd ystwyth lwyddo mewn sefydliad.\nYmddygiadau Proffesiynol a Gwerthfawrogi Pobl: Mae\u2019r modiwl hwn yn rhoi llwyfan i fyfyrwyr ddatblygu a gwella eu sgiliau a\u2019u hymddygiad proffesiynol craidd, gan gynnwys moeseg, gwerthoedd a phroffesiynoldeb. Bydd hyn oll yn eu helpu i feithrin cyd-berthnasau cadarnhaol yn y gweithle a gwella perfformiad, cyfranogiad a lles gweithwyr. Bydd y modiwl hefyd yn galluogi myfyrwyr i ddeall datblygiad proffesiynol parhaus a nodi anghenion datblygu.\nPerfformiad Sefydliadol a Diwylliant mewn Ymarfer: Mae\u2019r modiwl hwn yn rhoi gwybodaeth gynhwysfawr am y cysylltiadau rhwng strwythur, strategaeth a diwylliant sefydliad a sut maent yn effeithio ar berfformiad a newid sefydliadol. Yn ogystal, bydd myfyrwyr yn meithrin dealltwriaeth o effeithiau ffactorau allanol a sut mae arferion Adnoddau Dynol yn cefnogi strategaethau sefydliadol.\nDatblygu Sefydliadol: Mae\u2019r modiwl hwn yn rhoi dealltwriaeth gynhwysfawr o gysyniadau allweddol datblygu sefydliadol. Mae\u2019r modiwl yn ymdrin a\u0302\u2019r elfennau canlynol yn y maes datblygu sefydliadol:- Cysyniadau allweddol datblygu sefydliadol\nLleoliad Diwydiannol Dewisol: Nod y modiwl yw rhoi cyfle i fyfyrwyr gael profiad gwerthfawr ac uniongyrchol yn y gweithle, a hynny\u2019n ymwneud yn benodol ag arbenigedd y myfyriwr. Mae\u2019r modiwl hwn yn rhoi cyfle i fyfyrwyr fynd allan am gyfnod estynedig at gyflogwr i weithio ar un neu fwy o brosiectau neu amcanion diffiniedig. Bydd disgwyl i\u2019r myfyriwr ddod o hyd i gyfle lleoliad addas mewn cydweithrediad ag Ysgol Fusnes Gogledd Cymru. Bydd y Lleoliad mewn Diwydiant fel arfer yn digwydd dros flwyddyn academaidd arferol, yn ystod y ddau semester prifysgol arferol. Fodd bynnag, pan fo angen, gall ddechrau\u2019n gynharach a gorffen yn gynharach yn o\u0302l anghenion y diwydiant, ond dylai bara am tua 40 wythnos fel arfer, yn dibynnu ar yr oriau gwaith."}, {"text_idx": "#000032", "text": "Rheolaeth Strategol: Mae\u2019r modiwl hwn yn cyflwyno dull systematig o astudio rheolaeth strategol, gan adeiladu ar amrywiaeth o syniadau a damcaniaethau a\u2019r rheiny yn amrywio o ddamcaniaeth sefydliadau diwydiannol i economeg sefydliadol. Mae\u2019r uned hon yn amlinellu hanfodion rheolaeth strategol ac yn rhoi cyflwyniad i fyfyrwyr i\u2019r maes pwysig hwn o reoli busnes. Bydd myfyrwyr yn dod i ddeall y materion perthnasol a\u2019r technegau y mae rheolwyr yn eu defnyddio. Bydd yr offer a\u2019r technegau yn helpu myfyrwyr i ddeall sut mae sefydliadau yn sicrhau mantais gystadleuol sy\u2019n gynaliadwy.\nCyfraith Cyflogaeth: Bydd y modiwl hwn yn rhoi dealltwriaeth feirniadol i fyfyrwyr ynghylch maes cynyddol gymhleth cyfraith cyflogaeth y Deyrnas Unedig. Bydd myfyrwyr yn dysgu sut mae\u2019r gyfraith yn effeithio ar gyflogwyr a gweithwyr o\u2019r camau recriwtio dechreuol hyd at ddiswyddo a dileu swydd. Bydd y modiwl yn ymchwilio i ddarnau allweddol deddfwriaethau a chodau ymarfer y DU a\u2019r UE, gan eu cyflwyno ochr yn ochr ag astudiaethau achos sy\u2019n dangos pwysigrwydd cyfraith cyflogaeth yn y gweithle. Bydd y modiwl hwn yn rhoi gwell dealltwriaeth i fyfyrwyr o\u2019u hawliau fel cyflogai neu weithiwr yn y gweithle, yn ogystal a\u0302 bod yn amhrisiadwy os ydynt yn cyflogi staff neu\u2019n gweithio mewn adran Adnoddau Dynol. Bydd hefyd yn ddefnyddiol i\u2019r rheiny sy\u2019n ystyried gweithio fel cynrychiolwyr undebau llafur.\nRheoli Pobl mewn Cyd-destun Rhyngwladol: Mae\u2019r modiwl hwn yn rhoi gwybodaeth a dealltwriaeth gynhwysfawr o reoli pobl mewn cyd-destun rhyngwladol. Rhan o\u2019r modiwl hwn fydd astudio effaith amgylchiadau cenedlaethol a diwylliannol a dulliau rheoli adnoddau dynol yn rhyngwladol (IHRM) yn ogystal a\u0302\u2019i ddyfodol.\nRheoli Talent mewn Sefydliadau: Mae\u2019r modiwl hwn yn cynnig dealltwriaeth o farchnadoedd llafur a\u2019u heffaith ar gynllunio\u2019r gweithlu. Bydd myfyrwyr yn dysgu am reoli talent mewn sefydliadau drwy gynllunio olyniaeth, creu cronfeydd talent drwy adnabod, hyfforddi a datblygu talent, strategaethau cadw a phwysigrwydd rheoli contractau a\u2019r broses ymsefydlu/cynefino. Mae\u2019r modiwl hefyd yn ymdrin ag effaith technoleg a thueddiadau yn ymwneud a\u0302 rheoli talent.\nTraethawd Hir: Nod y modiwl traethawd hir yw cael myfyrwyr i ddangos eu bod yn gallu defnyddio\u2019r wybodaeth a\u2019r sgiliau a enillwyd ganddynt ym mhob llwybr yn y rhaglen astudio israddedig, a\u2019u cymhwyso mewn modd annibynnol a hunanysgogol wrth ymholi a datrys problemau. Drwy hyn, byddant yn ymestyn, yn ategu ac yn gwella eu dysg drwy nodi problem busnes/rheoli naill ai mewn busnes, cyfrifeg a chyllid, Rheoli Lletygarwch, Twristiaeth ac Adloniant, Rheoli Adnoddau Dynol, Marchnata neu unrhyw faes arall sy\u2019n gysylltiedig a\u0302 busnes sy\u2019n gofyn am ymchwil ddamcaniaethol, casglu data strwythuredig a dadansoddi\u2019r data hwnnw er mwyn arwain at gasgliadau ac argymhellion."}, {"text_idx": "#000033", "text": "Mae'r wybodaeth a restrir yn yr adran hon yn drosolwg o gynnwys academaidd y rhaglen a fydd ar ffurf modiwlau craidd neu fodiwlau dewisol. Mae modiwlau'n cael eu pennu'n rhai craidd neu rai dewisol yn unol ag anghenion corff proffesiynol ac adolygiad fframwaith academaidd mewnol, ac felly maent yn gallu newid."}, {"text_idx": "#000034", "text": "Gofynion mynediad a gwneud cais"}, {"text_idx": "#000037", "text": "Mae dysgu annibynnol yn agwedd bwysig ar bob modiwl, am ei fod yn galluogi myfyrwyr i ddatblygu sgiliau penodol i\u2019r pwnc a sgiliau allweddol. Mae dysgu annibynnol yn cael ei hyrwyddo drwy\u2019r adborth a roddir i fyfyrwyr, sydd ar sawl ffurf, gan gynnwys trafodaethau mewn grwpiau bach ac un i un."}, {"text_idx": "#000039", "text": "Cefnogi dysgu hyblyg drwy ddarparu dysgu cydamserol ac anghydamserol\nDarparu cyfleoedd dysgu sy'n berthnasol yn bersonol ac yn broffesiynol ac sy'n sicr o ansawdd."}, {"text_idx": "#000041", "text": "Rydym yn cynnig gweithdai a sesiynau cymorth mewn meysydd megis ysgrifennu academaidd, gwneud nodiadau effeithiol, a pharatoi ar gyfer aseiniadau. Gall myfyrwyr drefnu apwyntiadau gyda thiwtoriaid sgiliau academaidd sydd yno i gynorthwyo gydag agweddau ymarferol o waith prifysgol. Mae gan ein hadran cymorth myfyrwyr fwy o wybodaeth am y cymorth sydd ar gael."}, {"text_idx": "#000042", "text": "O ran anghenion penodol, gall Gwasanaethau Cynhwysiant y Brifysgol ddarparu arweiniad a chymorth priodol os bydd angen addasiadau rhesymol ar unrhyw fyfyriwr oherwydd anabledd cyfredol a gydnabyddir, cyflwr meddygol neu wahaniaeth dysgu penodol."}, {"text_idx": "#000045", "text": "Mae'n gwasanaeth Gyrfaoedd a Chyflogadwyedd yno i'ch helpu i wneud penderfyniadau a chynllunio'r camau nesaf tuag at ddyfodol disglair. O gael hyd i waith neu astudiaethau pellach i sylweddoli'ch diddordebau, sgiliau a'ch dyheadau, gallant roi'r wybodaeth, y cyngor a'r arweiniad arbenigol sydd eu hangen arnoch."}, {"text_idx": "#000047", "text": "Nid oes rhaid ichi dalu'ch ffioedd hyfforddi ymlaen llaw."}, {"text_idx": "#000049", "text": "Bydd y ffioedd rydych chi'n eu talu a'r cymorth ar gael yn dibynnu ar nifer o ffactorau gwahanol. Ceir gwybodaeth gyflawn ar ein tudalennau ffioedd a chyllid."}, {"text_idx": "#000051", "text": "Os ydych yn edrych am le i aros tra i chi astudio beth am edrych ar ein hadran Llety i gael mwy o wybodaeth am eich opsiynau, gan gynnwys ein neuaddau preswyl ar y Pentref Wrecsam."}, {"text_idx": "#000054", "text": "Wrth ddefnyddio ein gwefan, rydych yn cydsynio i'n polisi cwcis."}]